Document ID: 31987R2405

*****
ΚΑΝΟΝΙΣΜΟΣ (ΕΟΚ) αριθ. 2405/87 ΤΗΣ ΕΠΙΤΡΟΠΗΣ
της 6ης Αυγούστου 1987
που τροποποιεί τον κανονισμό (ΕΟΚ) αριθ. 2670/85 για την πώληση, σε προκαθορισμένη τιμή κατ' αποκοπή ορισμένων βοείων κρεάτων με κόκαλα που κατέχονται από ορισμένους οργανισμούς παρεμβάσεως και προορίζονται για εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 7 παράγραφος 3,
Εκτιμώντας:
ότι, με τον κανονισμό (ΕΟΚ) αριθ. 2670/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1809/87 (4), άρχισε η πώληση ορισμένων βοείων κρεάτων που κατείχαν ορισμένοι οργανισμοί παρέμβασης· ότι οι τιμές πώλησης καθορίσθηκαν λαμβάνοντας υπόψη, μεταξύ άλλων, το καθεστώς των επιστροφών κατά την εξαγωγή· ότι, λόγω της προσαρμογής του εν λόγω καθεστώτος, είναι σκόπιμο να προβλεφθεί ότι δεν χορηγείται καμία επιστροφή κατά την εξαγωγή, για ορισμένα τεμάχια που έχουν αναληφθεί αλλά δεν έχουν ακόμα εξαχθεί, για τα οποία δεν εφαρμόζονταν επιστροφές πριν από τη θέση σε ισχύ του παρόντος κανονισμού·
ότι το άρθρο 2 παράγραφος 1 του κανονισμού (ΕΟΚ) αριθ. 3155/85 της Επιτροπής της 11ης Νοεμβρίου 1985 σχετικά με τον προκαθορισμό των νομισματικών εξισωτικών ποσών (5), όπως τροποποιήθηκε τελευταία από τον κανονισμό (ΕΟΚ) αριθ. 1002/86 (6), προβλέπει ότι το νομισματικό εξισωτικό ποσό μπορεί να προκαθορισθεί μόνον αν έχει προκαθορισθεί ή επιστροφή κατά την εξαγωγή· ότι η έλλειψη επιστροφών για τα τεμάχια που αναφέρονται ανωτέρω καθιστά αδύνατη την τήρηση της απαίτησης αυτής· ότι, ωστόσο, για λόγους ισότητας, είναι απαραίτητο να γίνει παρέκκλιση από την απαίτηση αυτή προκειμένου να είναι δυνατός ο προκαθορισμός των εξισωτικών ποσών για τα εν λόγω τεμάχια·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2670/85 τροποποιείται ως εξής:
1. Το άρθρο 2 αντικαθίσταται από το ακόλουθο άρθρο 2:
«Άρθρο 2
1. Τα κρέατα πρέπει να εξαχθούν προς έναν από τους προορισμούς για τους οποίους έχει καθορισθεί επιστροφή για τα προϊόντα που υπάγονται στην διάκριση 02.01 Α ΙΙ β) 4 ββ) του κοινού δασμολογίου.
2. Όσον αφορά τα κρέατα που αναφέρονται στο παράρτημα Ι μέρος Β στοιχείο β) και πωλούνται σύμφωνα με τον παρόντα κανονισμό:
α) δεν χορηγείται καμία επιστροφή κατά την εξαγωγή.
Για τα κρέατα που αναλαμβάνονται πριν από την 1η Ιουλίου 1987 και αναφέρονται στο παράρτημα ΙΙΙ δεν χορηγείται καμία επιστροφή. Οι αρμόδιες αρχές λαμβάνουν τα κατάλληλα μέτρα για την εφαρμογή του εδαφίου αυτού·
β) κατά παρέκκλιση από το άρθρο 2 παράγραφος 1 του κανονισμού (ΕΟΚ) αριθ. 3155/85, το νομισματικό εξισωτικό ποσό μπορεί να προκαθορισθεί.
Σε περίπτωση που γίνεται χρήση της δυνατότητας που αναφέρεται στο στοιχείο β):
- η αίτηση προκαθορισμού πρέπει να υποβληθεί συγχρόνως με την αίτηση πιστοποιητικού εξαγωγής,
- η αίτηση προκαθορισμού πρέπει να συνοδεύεται από την σχετική σύμβαση πώλησης,
- το πιστοποιητικό εξαγωγής μπορεί να χρησιμοποιηθεί μόνο για τα κρέατα παρέμβασης,
- ο χώρος 18 α) του πιστοποιητικού εξαγωγής φέρει την ακόλουθη ένδειξη σε μία από τις γλώσσες της Κοινότητας:
- Valido unicamente para las carnes de intervencion con arreglo al Reglamento (CEE) no 2670/85
- Kun gyldig for interventionskoed solgt i henhold til forordning (EOEF) nr. 2670/85
- Nur gueltig fuer Interventionsfleisch - Verkauf gemaess Verordnung (EWG) Nr. 2670/85
- Ισχύει μόνον για τα κρέατα παρέμβασης που πωλούνται στα πλαίσια του κανονισμού (ΕΟΚ) αριθ. 2670/85
- Valid only for intervention meat sold under Regulation (EEC) No 2670/85
- Seulement valable pour ddes viandes d'intervention vendues sous le reglement (CEE) no 2670/85
- Valido esclusivamente per carni di intervento vendute a norma del regolamento (CEE) n. 2670/85
- Uitsluitend geldig voor vlees uit de interventionsvoorraden dat wordt verkocht in het kader van Verordening (EEG) nr. 2670/85
- Apenas valido para a carne de intervencao vendita nos termos do Regulamento (CEE) no 2670/85.»
2. Το παράρτημα Ι αντικαθίσταται από το παράρτημα Ι του παρόντος κανονισμού.
3. Το παράρτημα ΙΙ αντικαθίσταται από το παράρτημα ΙΙΙ του παρόντος κανονισμού.
4. Σαν παράρτημα ΙΙΙ προστίθεται το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 10 Αυγούστου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Αυγούστου 1987.

Labels: 3
2
17
6